recursal/SuperWikiNEXT-32B huggingface dataset:
**ریاضی** دراصل اعداد کے استعمال کے ذریعے مقداروں کے خواص اور ان کے درمیان تعلقات کی تحقیق اور مطالعہ کو کہا جاتا ہے، اس کے علاوہ اس میں ساختوں، اشکال اور تبدلات سے متعلق بحث بھی کی جاتی ہے۔ اس علم کے بارے میں گمان غالب ہے کہ اس کی ابتدا یا ارتقا دراصل گننے، شمار کرنے، پیمائش کرنے اور اشیاء کے اشکال و حرکات کا مطالعہ کرنے جیسے بنیادی عوامل کی تجرید اور منطقی استدلال (logical reasoning) کے ذریعہ ہوا۔

ریاضی داں ان تصورات و تفکرات کی جو اوپر درج ہوئے ہیں چھان بین کرتے ہیں اور ان سے متعلق بحث کرتے ہیں۔ ان کا مقصد نئے گمان کردہ خیالات (conjectures) کے لیے صیغے (formulae) اخذ کرنا اور پھر احتیاط سے چنے گئے مسلمات (axioms)، تعریفوں اور قواعد کی مدد سے ریاضی کے اخذ کردہ صیغوں کو درست ثابت کرنا ہوتا ہے۔

اشتقاق
------

ریاضی کا لفظ ریاضت سے بنا ہے جس کا مطلب سیکھنا، مشق کرنا یا پڑھنا ہوتا ہے، جبکہ انگریزی میں بھی mathematics کا لفظ یونانی کے mathema سے ماخوذ ہے جس کا مطلب سیکھنا یا پڑھنا ہے۔
اور نبي بخش زرداري نے بہت بچوں کو ریاضی کی تعلیم دی ہے۔

تاریخ
-----

 تفصیلی مضمون کے لیے **تاریخ ریاضی** ملاحظہ کریں۔
بنیادی قسم کی ریاضی کی معلومات کا استعمال زمانہ قدیم ہی سے رائج ہے اور قدیم مصر، بین النہرین اور قدیم ہندوستان کی تہذیبوں میں اس کے آثار ملتے ہیں۔ آج دنیا بھر میں علم ریاضی کو سائنس، ہندسیات، طب اور معاشیات سمیت تمام شعبہ ہائے علم میں استعمال کیا جا رہا ہے اور ان اہم شعبوں میں استعمال ہونے والی ریاضی کو عموما عملی ریاضی (applied mathematics) کہا جاتا ہے، ان شعبہ جات پر ریاضی کا نفاذ کرکے اور ریاضی کی مدد لے کر نہ صرف نئے ریاضیاتی پہلوؤں کی دریافتوں کا راستہ کھل جاتا ہے بلکہ بعض اوقات ریاضی اور دیگر شعبوں کے ملاپ سے ایک بالکل نیا شعبۂ علم وجود میں آجانے کی مثالیں بھی موجود ہیں۔

| * د
* ب
* ت
ریاضی (Areas of mathematics) |
| --- |
| Foundations | 
* نظریہ زمرہ
* نظریۂ اطلاعات
* ریاضیاتی منطق
* Philosophy of mathematics
* نظریۂ طاقم

 |
| الجبرا | 
* تجریدی الجبرا
* ابتدائی الجبرا
* نظریۂ گروہ
* خطی الجبرا
* Multilinear
* عالمی الجبرا

 |
| ریاضیاتی تحلیل | 
* احصا
* Real analysis
* Complex analysis
* تفرقی مساواتs
* Functional analysis
* Harmonic analysis

 |
| متفرد ریاضی | 
* تالیفیات
* نظریۂ گراف
* Order theory
* نظریہ بازی

 |
| ہندسہ | 
* Algebraic
* تحلیلی ہندسہ
* Differential
* Discrete
* Euclidean
* Finite

 |
| نظریۂ عدد | 
* حساب
* Algebraic number theory
* تحلیلی نظریہ عدد
* Diophantine geometry

 |
| وضعیت | 
* Algebraic
* Differential
* Geometric

 |
| اطلاقی ریاضی | 
* Control theory
* نظریاتی حیاتیات
* Mathematical chemistry
* Mathematical economics
* مالیاتی ریاضی
* ریاضیاتی طبیعیات
* Mathematical psychology
* Mathematical statistics
* نظریۂ احتمال
* شماریات

 |
| Computational | 
* کمپیوٹر سائنس
* نظریۂ شمارندگی
* عددی تحلیل
* کاملیت (ریاضیات)
* Computer algebra

 |
| Related topics | 
* تاریخ ریاضی
* Recreational mathematics
* Mathematics and art
* Mathematics education

 |
| 
* Category
* Portal **باب:ریاضیات**
* Commons page**Commons**
* WikiProject**WikiProject**

 |

|  |  |
| --- | --- |
|  | ویکی ذخائر پر **ریاضی** سے متعلق سمعی و بصری مواد ملاحظہ کریں۔ |
**مزاری قبیلہ** بلوچوں کا ایک بڑا قبیلہ ہے۔ مزاری بلوچی لفظ مزار سے ماخوذ ہے جس کا مطلب بلوچی زبان میں "شیر" ہے۔ روجھان مزاری، پنجاب کے ضلع راجن پور کا ایک قصبہ جو بلوچستان، سندھ اور پنجاب کی بین الصوبائی سرحدوں کے قریب واقع ہے، مزاری قبیلے کا گڑھ ہے۔ اس میں مختلف شاخیں پائی جاتی ہیں اس قبیلے کی سرداری بالاچانی قبیلے کے پاس ہے اس میں دیگر شاخیں درج ذیل ہیں بالاچانی ، لہلانی ، دولانی ، سیلاتھانی ، سنجرانی ، ڈیہوانی ، گہانی ، سرگانی ، سوڈوانی(زونوانی ، چار بھائی غریب نواز ، غلام رسول ، ساون ، گامن زنو کی اولاد ہیں اس لیے اس کی ایک شاخ کو زنونی بھی کہا جاتا ہے) ، عمرانی ، کیٹاری ، لاٹھاڑی ،گلرانی، مسیدانی، بنگیانی اور دیگر 170 سے زائد شاخیں ہیں۔

سرداران ( بلخ شیر مزاری ، عاطف خان مزاری ، دوست محمد خان مزاری ، دیگر)

یہ قبیلہ پنجاب کے علاقے رحیم یار خان، صادق آباد، بھونگ،احمد ہور لمہ، چوک سویترا، بھونگ کے آگے سارے کچے کے علاقے، روجھان مزاری، راجن پور، علی پور، عمر کوٹ، ڈیرہ غازی خان وغیرہ میں کثیر تعداد میں موجود ہیں۔ اس قبیلے کا وجود ہوت + رند قبیلوں سے ہوا اس کا ماخذ یہ دو قبیلے ہیں۔ مغلوں کے دور میں جب ہمایوں نے خطی خان سے خوش ہو کر بلوچوں کو پنجاب اور سندھ کی زمینیں دی تو جن قبائل نے ہجرت کی ان میں مزاری بھی شامل تھے یہ پہلے کشمور آئے پھر آہستہ آہستہ پورے پنجاب میں پھیل گئے۔ ان کی اکثریت کچے کے علاقوں میں پائی جاتی ہے۔

علاقے
-----

* مزاری گوٹھ
* روجھان مزاری
* 
* 
*

شخصیات
------

* بلخ شیر مزاری
* 
* 
* 
*

حوالہ جات
---------
**چوہدری نورالحسن تنویر،** ایک پاکستانی سیاست دان ہیں جو اگست 2018 سے اگست 2023 تک پاکستان کی قومی اسمبلی کے رکن رہے۔ وہ مسلم لیگ ن پارٹی کی ایک اہم شخصیت بھی ہے، *وہ اوورسیز پاکستانیز فاؤنڈیشن* کے بورڈ آف گورنرز کے رکن اور مسلم لیگ ن کے بین الاقوامی امور کے صدر رہ چکے ہیں۔

ذاتی زندگی
----------

چوہدری نورالحسن تنویر ملتان میں پیدا ہوئے۔ لیکن وہ اپنی بیوی اور چھ بچوں، تین لڑکوں اور تین بیٹیوں کے ساتھ دبئی میں مقیم ہیں۔

سیاسی کیریئر
------------

نور الحسن تنویر 2018 کے پاکستانی عام انتخابات میں پاکستان مسلم لیگ (ن) کے امیدوار کے طور پر حلقہ NA-169 (بہاولنگر-IV) سے 91763 ووٹ حاصل کر کے پاکستان کی قومی اسمبلی کے لیے منتخب ہوئے۔ 2 فروری 2019 کو آئین کے آرٹیکل 62(1)(f) کے تحت تنویر کو نااہل قرار دینے کے لیے درخواست دائر کی گئی تھی جس میں متحدہ عرب امارات میں ورک ریذیڈنسی کے ساتھ ساتھ وہاں کے بینک اکاؤنٹس پر مبینہ طور پر قبضے کے الزام میں دائر کیا گیا تھا۔

کتابیں
------

* *میرا* قائد، پاکستان پبلی کیشنز، 2010، 321 ص۔ نواز شریف کی سیاسی سوانح عمری

حوالہ جات
---------

1. 1 2  Masudi، Faisal (21 June 2017). "Taste of home: Punjabi iftar in Dubai". *Gulf News*. 11 جون 2023 میں اصل سے آرکائیو شدہ.
2. ↑  "Profile". *Open Library*. اخذ شدہ بتاریخ 11 جون 2023.
**سید علی رضا شاہ** (7 جون 1946 - 8 نومبر 2015) ، ایک پاکستانی سیاست دان تھے جو 2013 سے 2015 میں اپنی وفات تک پنجاب کی صوبائی اسمبلی کے رکن رہے۔

سیاسی کیریئر
------------

مخدوم سید علی رضا شاہ 1977 کے پاکستانی عام انتخابات میں پنجاب کی صوبائی اسمبلی کے لیے منتخب ہوئے۔ وہ 1988 کے پاکستانی عام انتخابات میں اسلامی جمہوری اتحاد کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔ وہ 1990 کے پاکستانی عام انتخابات میں پنجاب کی صوبائی اسمبلی کے لیے دوبارہ منتخب ہوئے۔ وہ 1993 کے پاکستانی عام انتخابات میں پنجاب کی صوبائی اسمبلی کے لیے دوبارہ منتخب ہوئے۔ وہ پاکستان کی قومی اسمبلی کے لیے بھی منتخب ہوئے۔ وہ 2008 کے پاکستانی عام انتخابات میں حلقہ پی پی-89 (ٹوبہ ٹیک سنگھ-VI) سے پاکستان مسلم لیگ (نواز) کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔ وہ 2013 کے پاکستانی عام انتخابات میں حلقہ پی پی-89 (ٹوبہ ٹیک سنگھ-VI) سے پاکستان مسلم لیگ (نواز) کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔

حوالہ جات
---------

1. ↑  "Profile of Punjab Assembly member Makhdoom Syed Ali Raza Shah". *Provincial Assembly of the Punjab website*. اخذ شدہ بتاریخ 01 جون 2021.
ھَاتَانِ الْبِنْتَانِ اُخْتَانِ ترکیب

### متعلق خبر اور متعلق فعل

جملہ اسمیہ اور جملہ فعلیہ میں بعض الفاظ ایسے ہوتے ہیں جن کا تعلق خبر اور فعل سے ہوتا ہے۔ ان الفاظ کو متعلقات کہا جاتا ہے۔

متعلق خبر

عرفان کامیاب ہوا، عرفان امتحان میں کامیاب ہوا،عرفان اِس سال امتحان میں کامیاب ہوا، اِن جملوں کا اگر بغور جائزہ لیں تو معلوم ہوتا ہے کہ پہلے جملے میں صرف عرفان کی کامیابی کی خبر دی گئی ہے، دوسرے جملے میں خبر کی وضاحت کرتے ہوئے خبر میں بتایا گیا ہے کہ عرفان امتحان میں کامیاب ہوا جبکہ تیسرے جملے میں خبر کی مزید وضاحت کرتے ہوئے یہ بتایا گیا ہے کہ عرفان اِس سال امتحان میں کامیاب ہوا۔ ا،ن جملوں میں "امتحان اور اس سال" متعلق خبر ہیں۔

متعلق فعل

عرفان نے کتاب خریدی، عرفان نے بازار سے کتاب خرییدی، عرفان نے کل بازار سے کتاب خریدی، اِن جملوں کا اگر بغور جائزہ لیا جائے تو معلوم ہوتا ہے کہ پہلے جملے میں عرفان فاعل ہے، کتاب مفعول ہے اور خریدی فعل ہے۔ دوسرے جملے مین فعل کی وضاحت کرتے ہوئے بتایا گیا ہے کہ کتاب خریدنے کا کام بازار سے کیا گیا ہے جبکہ تیسرے جملے میں مزید وضاحت کرتے ہوئے بتایا گیا ہے کہ کتاب آج نہیں بلکہ کل خریدی گئی ہے۔ لہذا وہ تمام الفاظ جو فعل کے معنوں کی وضاحت کرتے ہیں متعلق فعل کہلاتے ہیں۔ اِن جملوں میں" بازار سے "اور "کل" متعلقات فعل ہیں جبکہ "نے" علامت فاعل ہے۔
**کاوہاجوکی شوٹنگ سانحہ** مغربی فن لینڈ کے شہر کاہوجوکی میں ہونے والا ایک گولی باری کا واقعہ تھا۔ 23 ستمبر 2008 کو کاہوجوکی کے ایک تربیتی کولج میں متی یوہانی ساری نامی ایک بائیس سالہ طالبعلم نے ادھ-خودکار-پستول سے 10 طلبہ کو ماردیا۔

فن لینڈ کے اندر کاہوجوکی کا مقام

واقعہ
-----

پولیس نے فن لینڈ کے قومی نشریاتی ادارے وائے-ایل-ای کو بتایا کے سانحہ میں 9 لوگ ہلاک اور 2 زخمی ہوئے۔ گولی باری مقامی وقت کے مطابق گیارہ بجے شروع ہوئی جس وقت کالج کی عمارت میں تقریبا 150 بچّے موجود تھے۔

پولیس کے مطابق گولی مار 22 سالہ لڑکا تھا جو کے اسی اسکول کا طالبعلم تھا اور اس کا نام متی یوہانی ساری ہے۔ کالے رنگ کے کپڑوں میں ملبوث گولی مار نے اسکی ماسک پہن رکھا تھا اور والتھر پی-22 ٹارگٹ ادھ-خودکار-پستول ہتھیارسے لیس تھا۔ جسے سانحہ کے بعد نہتا کر گرفتار کر لیا گیا۔ فنش خبر رساں ایجنسی سواومن-ٹی ٹو ٹوئمسٹو کے مطابق گولی مار پستول کے علاوہ دھماکا خیز مواد سے بھی لیس تھا- طالبعلم نے گولی مارنے کی واردات کرنے کے بعد گرفتاری سے پہلے خود کو سر میں گولی ماردی اور چند گھنٹے بعد تمپرے شہر کے مرکزی اسپتال میں دم توڑ گیا-

جا‎ئے وقوعہ کے نزدیک کھڑی ایک سسو پسو

تاریخ
-----

یہ ایک سال کے مختصر دورانیہ میں فن لینڈ میں ہونے والا دوسرا شوٹنگ سانحہ ہے۔ نومبر،2007 میں یوکیلہ شوٹنگ سانحہ میں 8 لوگ جاں بحق ہوئے تھے۔ اس سے پہلے فن لینڈ میں ہونے والا اکلوتا واقعہ راؤمہ کے شہر میں سن 1989 میں پیش آیا تھا جس میں دو لوگ ہلاک ہوئے تھے۔

|  |  |
| --- | --- |
|  | ویکی ذخائر پر **Category:Kauhajoki school shooting** سے متعلق سمعی و بصری مواد ملاحظہ کریں۔ |
**رقیہ حنا** ، ایک پاکستانی سیاست دان ہیں جو مئی 2013 سے خیبر پختونخواہ کی صوبائی اسمبلی کے رکن رہیں۔

تعلیم
-----

حنا نے میٹرک تک تعلیم مکمل کی ہے۔

سیاسی کیریئر
------------

حنا 2013 کے پاکستانی عام انتخابات میں خواتین کے لیے مخصوص نشست پر پاکستان مسلم لیگ (ن) کی امیدوار کے طور پر خیبر پختونخوا کی صوبائی اسمبلی کے لیے منتخب ہوئیں تھیں۔ مئی 2016 میں، وہ خیبرپختونخوا کی صوبائی اسمبلی میں خواتین کاز کے قیام کے لیے ایک قرارداد میں شامل ہوئیں۔  وہ عبدالستار ایدھی کے اعزاز میں 8 جولائی کو چیریٹی ڈے کے طور پر منانے کی قرارداد میں بھی شامل ہوئیں۔

حوالہ جات
---------

1. ↑  "Profile". *www.pakp.gov.pk*. KP Assembly. 07 جون 2017 میں اصل سے آرکائیو شدہ. اخذ شدہ بتاریخ 08 جنوری 2018.
2. ↑  "KP Assembly - Establishment of the Women Caucus". *www.pakp.gov.pk*. 27 May 2016. 03 جولا‎ئی 2017 میں اصل سے آرکائیو شدہ. اخذ شدہ بتاریخ 04 جنوری 2018.
3. ↑  "KP Assembly - To Declare 8th July as "Charity Day" in Pakistan after Mr. Abdul Sattar Edhi.". *www.pakp.gov.pk*. 10 August 2016. 04 جنوری 2018 میں اصل سے آرکائیو شدہ. اخذ شدہ بتاریخ 04 جنوری 2018.
پرانے شہر (یروشلم) سے وادی قدرون کا نظارہ۔
**وادی قدرون** (عبرانی؛ נחל קדרון‎، عربی: وادي الجوز، انگریزی: Kidron Valley) اسرائیل کے قدیم شہر یروشلم کے مشرق میں واقع ایک وادی جو کوہ زیتون اور کوہ حرم کو آپس میں جدا کرتی ہے۔ بیس میل طویل اور چار ہزار فٹ گہری یہ وادی صحرائے یہودا سے مغربی کنارے کی سمت بحیرہ مردار تک جاتی ہے۔ اس کے اوپری ایک ڈھلان پر واقع ایک آبادی قدر اسی کے نام سے موسوم ہے۔

اس کا اوپری حصہ ہمسائیگی وادی الجوز کی وجہ سے عربی نام سے ہی موسوم ہے۔ عبرانی تورات میں بالائی علاقے کو عمق یہوسفط کہا گیا ہے جس کے معنی وادی یہوسفط کے ہیں۔ اس کا ذکر یہودی معادیات پیش بینی میں ملتا ہے جس میں ایلیاہ کی واپسی اور پھر ظہور مسیح، فتنہ جوج ماجوج اور قیامت کے دن کے بیانات ملتے ہیں۔

اشتقاقیات
---------

عبرانی نام قدرون کا مادہ و ماخذ لفظ ‘ قدر ‘ ہے، جس کے معنی ‘ اندھیرا ہونا ‘ یا ممکنہ طور پر ‘ سیاہی مائل ‘ اور ‘ دھندلایا ہوا’ کے لیے جاتے ہیں۔ 

روایات مسیحیت میں، یونانی لفظ کیدرن برائے سدر، κέδρος (kedros) اور وادی کے یونانی نام Kedron جو سپتواجنتا سے اخذ کیا گیا ہے، ممکنہ طور پر وادی قدرون کو وادی سدرس کے غلط نام سے پکارنے کا باعث ہو سکتا ہے۔

وادی یہوسفط
-----------

عبرانی تورات کے مطابق وادی یہوسفط، عمق یہوسفط (عبرانی: עמק יהושפט) جس کے معنی "وہ وادی جہاں خدا عدالت قائم کرے گا "کے لیے جاتے ہیں۔ یعنی میدان قیامت۔ یہاں یہ بات نوٹ کرنے کے قابل ہے کہ تمام دانشور اس روایتی نظریے سے متفق نہیں ہیں کہ وادی قدرون جو یروشلم اور کوہ زیتون کے مابین مشرق میں واقع ہے دراصل مقام وادی یہوسفط ہے۔

حوالہ جات
---------

1. 1 2  Goffart, Walter. After Rome's Fall. Toronto: University of Toronto Press, 1998.
2. ↑  "Qidron". *Strong's Concordance and NAS Exhaustive Concordance, via BibleHub.com*. 26 دسمبر 2018 میں اصل سے آرکائیو شدہ. اخذ شدہ بتاریخ 18 نومبر 2017.  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
3. ↑  D. A. Carson (1991). *The Gospel According to John*. Grand Rapids, Michigan: Eerdmans Publishing. صفحہ 576. ISBN 978-0-85111-749-2. 26 دسمبر 2018 میں اصل سے آرکائیو شدہ. اخذ شدہ بتاریخ 18 نومبر 2017.  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
**بھوت قیدی** (ghost prisoner) ایسے لوگوں کو کہا جاتا ہے جنہیں امریکی حکومت نے "دہشت گردی کے خلاف جنگ" میں مختلف ملکوں سے اپنی تحویل میں لیا اور اس بات کا اقرار نہیں کیا کہ یہ لوگ اس کی تحویل میں ہیں۔ انسانی حقوق کی تنظیموں نے 39 ایسے افراد کی فہرست جاری کی ہے جو اس نے دوسرے ذرائع یا دوسرے ممالک سے معلومات اکٹھی کر کے مرتب کی ہے۔ اس میں ایسے افراد بھی شامل ہیں جن کو پکڑنے کا امریکا نے اقرار تو کیا ہے مگر یہ نہیں بتایا کہ وہ کہاں ہیں اور کس حالت میں ہیں۔ اس کے علاوہ 

اپنے مطلوب افراد کے رشتہ داروں کو بھی حراست میں لیتے رہے ہیں۔ یہاں یہ بات قابل ذکر ہے کہ اس طرح غیر قانونی طور پر قید اشخاص میں معصوم بچے بھی شامل ہیں۔( خالد شیخ، جو امریکا کے مطابق دہشت گردی کے منصوبہ ساز کے طور پر امریکا کی قید میں ہیں، اس کے دو بچے جن کی عمر سات اور نو برس تھی وہ بھی امریکی حراست میں ہیں۔ ان کو اس لیے پکڑا گیا کہ ان کے حوالے سے خالد شیخ پر تفتیش کے دوران دباؤ ڈالا جائے۔

حوالہ جات
---------

1. ↑  
WSWS 8جون 2007ء Human rights groups list detainees in secret US prisons
2. ↑  
Chicago Tribune, 7 June 2007 Groups say 39 are secret U.S. detainees

بیرونی روابط
------------

* 7 June 2007 ایمنسٹی انٹرنیشنل، Off the Record: U.S. Responsibility for Enforced Disappearances in the "War on Terror"
امریکی جہاز جنوبی ویتنام میں ایجنٹ اورنج چھڑکتے ہوئے۔ 26 جولائی 1969ء
**ایجنٹ اورنج** (Agent Orange) جڑی بوٹیاں تلف کرنے والے ایک نہائت مضرِ صحت کیمیائی مواد کا خفیہ نام ہے جو امریکا نے جنوبی ویتنام کے جنگلات و دیہات میں 1961ء سے لے کر 1971ء تک چھڑکا۔ اس کا مقصد ان جنگلات کو تلف کرنا تھا جہاں ویت کانگ گوریلے امریکی افواج سے چھپتے تہے۔ امریکیوں نے 80,000 مکعب میٹر سے زیادہ کیمیائی مواد ویت نام میں استعمال کیا جس کے مقامی آبادی پر نہائت مضر اثرات برآمد ہوئے۔ ان اثرات میں کینسر اور جینیاتی امراض شامل ہیں۔ اس کا نام ان بڑے ڈرموں کے رنگ کی وجہ سے پڑا جن میں اسے لایا جاتا تھا۔

پیدا کار
--------

اس کیمیائی مواد کو امریکا کے بڑے اداروں جیسے ڈاو کیمیکل (Dow Chemical)، مونسانٹو (Monsanto) اور ڈائمنڈ شیمروک (Diamond Shamrock) نے تیار کیا۔ ویتنامیوں کو صرف نقصان اور بیماریاں ملیں مگر ویتنام سے واپس آنے والے فوجیوں کو، جنہیں ویتنامیوں کی نسبت بہت کم نقصان برداشت کرنا پڑا، امریکی حکومت نے کئی لاکھ ڈالر جرمانے کے طور پر دیے۔

ویتنامیوں کا نقصان
------------------

ایجنٹ اورنج کے چھڑکنے سے 48 لاکھ ویتنامی افراد زیرِ اثر آئے جن میں سے چار لاکھ اموات واقع ہوئیں، پانچ لاکھ سے زیادہ بچے پیدائشی امراض کے ساتھ پیدا ہوئے اور لاکھوں لوگ معذور ہوئے۔

عدالتی فیصلے
------------

ویتنامی متاثرین کی ایک تنظیم نے وی۔ اے۔ وی۔ اے (Vietnam Association for Victims of Agent Orange/Dioxin) نے 2004ء میں امریکی عدالت میں مقدمہ دائر کیا جس میں ڈاو کیمیکل (Dow Chemical)، مونسانٹو (Monsanto) اور ڈائمنڈ شیمروک (Diamond Shamrock) جیسے بڑے اداروں سے جرمانہ طلب کیا گیا مگر اس مقدمہ کو ایک جج نے ختم کرتے ہوئے کہا کہ اس جرمانہ کی کوئی قانونی بنیاد موجود نہیں۔ یہ وہی جج تھا جس نے کچھ عرصہ قبل امریکی فوجیوں کو جرمانے دلوائے تھے جو اس کیمیائی مواد کو صرف چھڑکنے کی وجہ سے اس کا شکار ہوئے تھے۔

نگار خانہ
---------

* 
* 
*

حوالہ جات
---------

1. ↑  The Globe and Mail, جون 12, 2008. 'Last Ghost of the Vietnam War'

|  |  |
| --- | --- |
|  | ویکی ذخائر پر **ایجنٹ اورنج** سے متعلق سمعی و بصری مواد ملاحظہ کریں۔ |
**غُرغشت Gharghasht Afghan Jadoon یا** گرگشت **(پشتو: غرغښتي‎) قیس عبد الرشید کے سب سے چھوٹے لڑکے کا نام گرگشت تھا، جس سے بہت سے قبائل وجود میں آئے ہیںمتحدہ کاروان جدون پاکستان۔**

گرگشت Gharghasht تسمیہ
----------------------

غرگشت کی شکل میں بھی یہ کلمہ ملتا ہے اور یہی اس کلمہ کی اصل صورت ہے،جب کہ غرغشت اس کا پشتو تلفظ ہے۔ اس کلمہ کا پہلا حصہ غر پشتو میں پہاڑ کو کہتے ہیں۔ جب کہ فارسی میں گر، اوستا میں گیری اور سنسکرت میں گیر آیا ہے۔ عربوں نے اس کلمہ کو غرج اور غرش کی صورت میں بھی لکھا ہے۔ بارتولید کا کہنا ہے کہ کلمات کہ کلمات غور، غرچہ، غرج اور غلج سب ایک ہی سلسلے کے نام ہیں اور وسطہ ایشیا کے بہت سے قبیلے اور نام ان لفظوں سے بنے ہیں۔
 قدیم دور میں آریائی قومیں اس کلمہ کو عام استعمال کرتی تھیں۔ یہ کلمہ عہد قدیم میں شخصیتوں اور علاقوں کے نام میں عام استعمال ہوا ہے۔ رستم کے اسلاف میں ایک نام گرشتاب تھا۔ اس طرح شاہنامہ کا آخری بادشاہ کا نام بھی گرشتاب تھا۔ اس طرح یہ کلمہ علاقوں کے ناموں میں بھی شامل ہے۔ مثلاً گردیز، گردران اور گرجستان وغیرہ۔ برصغیر یہ کلمہ گڑھ اور گڑھی کی شکل میں ملتا ہے۔ مثلاً جونا گڑھ اور گڑھی حبیب اللہ وغیرہ۔ یہ کلمہ جو ان ناموں کا جزو ہے اور اس کے معنی پہاڑ کے ہیں۔ 
 اس کلمہ کا دوسرا جزو گشت جس کا پشتو تلفظ غشت ہے۔ اس کے معنی علاقہ کے ہیں۔ اس طرح کلمہ غرغشت کے معنی پہاڑکے رہنے والے یا پہاڑی لوگ کے ہیں۔ لیکن کلمہ گرگشت ناموں میں بھی استعمال ہوا ہے۔ پورو قبیلے کے چار بادشاہوں کا ذکر رگ وید میں آیا ہے۔ جو یکہ دیگر باشاہ بنے۔ پہلا بادشاہ درُگا تھا۔ اس کے بعد گرگشت بادشاہ بنا۔ راجا پورس بھی اسی خاندان سے تھا۔ اس طرح ان کا اقتدار تقریباً ایک ہزار سال تک قائم رہا۔ اس حقیقت کو یہ بھول گئے کے گرگشت کون تھا۔ ان کو صرف یہ یاد رہا کہ گرگشت کے اسلاف میں سے تھا جو آریائی تھا۔

ذیلی قبائل
----------

* Babai
* Daavi
* Jadoon
* گدون
* یدون
* سدون
* زدون
* Safi
* Sulemanzai
* Kakar
* Khudadi
* Ludin
* Mando
* مشوانی
* Naghar
* Balailzai
* شاہ بڑ خیل
* مریضیان یا مریزیان خیل

مزید دیکھیے
-----------

* سرابند

حوالہ جات
---------

1. ↑  نعمت اللہ ہراتی، مخزن افغانی، 614
2. ↑  عبد الحئی حبیبی۔ تقلیمات طبقات ناصری جلد دوم، 384
3. ↑  یحیٰی امجد۔ تاریخ پاکستان قدیم دور۔ 432
آر این اے اور ڈی این اے کے سالمات میں بنیادی فرق؛ آر این اے کا سالمہ، یک طاقین (ایک پٹی یا بازو والا) جبکہ ڈی این اے کا سالمہ، ذوطاقین (دو بازو والا) ہوتا ہے۔ اس کے علاوہ آر این کے سالمے میں تھایامین کی جگہ یوراسل کا قاعدہ ہوتا ہے (سرخ ابجد)، مزید یہ کہ آر این اے میں ڈی آکسی رائبوز کی بجائے رائبوز شکر پائی جاتی ہے
**رائبو مرکزی ترشہ** (انگریزی: ribo nucleic acid)، مرکزی ترشہ کی ایک شکل ہے جو چھوٹی اور بنیادی موحود (monomer) اکائیوں سے مل کر بننے والے ایک سالمۂ کبیر (macromolecule) یعنی بڑے سالمہ کی صورت میں خلیات کے اندر پایا جاتا ہے۔ موحود، واحد سے بنا ہوا لفظ ہے جس کی تفصیل کے لیے اس کا صفحہ مخصوص ہے۔  **ڈی این اے**  کی طرح آر این اے بھی، ایک مکثورہ (polymer) جو بنیادی سالمات جنکو  **مرکزی ثالثہ (nucleotide)**  کہاجاتا ہے سے ملکر بنتا ہے۔ DNA اور RNA میں اہم ترین فرق یہ ہوتا ہے کہ آر این اے میں ڈی آکسی رائبوز (ایک شکر) کی جگہ رائبوز اور قاعدہ تھائمین کی جگہ یوراسل پائی جاتی ہے۔

آر این اے اور ڈی این اے میں فرق
-------------------------------

آر این اے اور ڈی این اے دونوں ہی مرکزی ترشوں کی اقسام ہیں۔ آر این اے کو یوں کہ لیں کہ یہ خلیہ کے مرکزے میں ڈی این اے کے ذو طاقین (double stranded) سالمہ کے یک طاقین (single stranded) سالمے میں تقسیم ہونے سے بنتا ہے۔ 

* آر این اے میں پائی جانے والی شکر، رائبوز میں ایک OH گروہ زیادہ ہوتا ہے جبکے ڈی این اے میں میں اس کی جگہ صرف H ہوتا ہے اسی لیے اس کو ڈی آکسی رائبوز کہا جاتا ہے (رائبوز سالمات کی شکلی وضاحت کے لیے دیکھیے، DNA)
* ایک اور فرق یہ کہ DNA میں تھایامین (T) کی جگہ ایک اور قاعدہ بنام یوراسل (U) پایا جاتا ہے (دیکھیے شکل، لون احمر)۔
* آر این اے کا سالمہ، یک طاقین (ایک بازو والا) جبکہ ڈی این اے کا سالمہ ذوطاقین (دو بازو والا) ہوتا ہے۔

مزید دیکھیے
-----------

* فینولک ایکسٹریکشن

|  |  |
| --- | --- |
|  | ویکی ذخائر پر **رائبو مرکزی ترشہ** سے متعلق سمعی و بصری مواد ملاحظہ کریں۔ |
زمین سے سب سے قریب ہونے کے باعث نجوم میں قمر کو خاص مقام حاصل ہے۔ ادوار اور حرکات کواکب تخمین کرنے کے لیے قمر کو بنیاد بنایا جاتا ہے۔ اسے فارسی میں مہتاب، اردو میں چاند جبکہ سنسکرت میں چندرماں کہتے ہیں۔ قمر ذہن کا آئینہ دار ہے۔ یہ ہماری فکری اور تصوراتی صلاحیتوں پر حکمران کرتا ہے۔

وہ افراد جن کے پیدائشی زائچہ میں برج حمل، برج سرطان، برج عقرب یا برج حوت طالع ہوں ان کے لیے خاص طور پر سعد ہے۔ زائچہ میں باقوت ہو تو مولود کو نرم خو، ہردلعزیز، حساس طبع، ہمدرد اور دولت مند بناتاہے۔ اگر ضعیف ہو تو غیر مستقل مزاج، کاہل، بیمار ذہن، بے چین اور کمزور بناتا ہے۔

مراتب اور تعلقات
----------------

* حاکم : برج سرطان
* شرف: 3 درجہ برج ثور
* ترفع : برج ثور
* وبال : برج جدی
* ہبوط: 3 برج عقرب
* دوست کواکب : شمس، عطارد
* دشمن کواکب : کوئی نہیں

منسوبات
-------

* جنس : مونث
* یوم : پیر
* سمت : شمال
* رنگ : سفید، نقرئی
* پتھر : موتی
* دھات : چاندی
* ذائقہ : میٹھا
* اعضا : سینہ، پھیپھڑے
* رشتہ : والدہ
* پیشے : ہسپتال سے متعلق ملازمت، کیمسٹ، دودھ اور مائع کے کاروبار، مدرس

بیرونی روابط
------------

* بیرونی روابط برائے ہندی نجوم
نارتھروپ فرائی ہال، ٹورنٹو یونیورسٹی
**ہرمن نارتھروپ فرائی** (Herman Northrop Frye) کینڈین ادبی نقادو نظریہ ساز، معاشرتی مبصر، مسیحی عالم اور استاد۔

ولادت:14 جولائی، 1912 شربروک، کینڈا۔

وفات: 23 جنوری، 1991 ٹورنٹو، کینڈا، ۔۔۔۔ حرکت قلب بند ہونے سے انتقال ھوا۔

تعلیم:ایمونیل کالج، تورنٹو، جامعہ ٹورنٹو، مارٹن کالج، آکسفورڈ، وکٹریہ کالج، ٹورنٹو۔

مکتب فکر: امہات الصور ادبی تنقید(Archetypal literary criticism)، رومانویت۔

کلیدی ادبی اور علمی دلچسپیاں : پیکریت/ تمثالیت،امہات الصور، اساطیر اور انجیلی مطالعے ۔

معروف تصورات: امہات الصور ادب۔ اور کلاسیکی ادب۔

فرائی پر اثرات: کایا موبتا ویکو، اوسوولڈ اسپنگر، ولیم بلیک، ای۔ ایچ رچرڈ، ایف آر لویس،

فرائی کے اثرات:ہیرالڈ بلوم، مارگریٹ ایٹوڈ،اور پی۔ ڈبلیو پاؤ۔

نظامیات: پیکریت/ تمثالیت، انجیل، یونانی اساطیر، زبانی ساختیہ، مغربی توپ (CANON)، موسیقی اور ولیم بلیک۔ نارتھروپ فرائی بنینادی طور پر قدامت پسند تنقیدی اور معاشرتی نطریہ دان ہیں۔ انھوں نے ساختیاتی مباحث کو نظام کی صورت میں پیش کیا اور امریکی "نئی تنقید "کو نیا نظامیاتی نقشہ دیا، نارتھر فرائی ویت نام کی جنگ کے دوران کینڈا کی ماونٹ پولیس کا شعبہ جاسوسی ان کے نقل و حمل کی نگرانی کرتا رہا۔ وہ ویٹ نام کی جنگ میں کینڈیں حکومت کی حکمت عملییوں کے سخت مخالف تھے اور احتجاجی اور جنگ دشمن احتجاجات، جلسے جلوسوں میں بڑھ چڑھ کر حصہ لیتے تھے۔ فرائی نے جنوبی افریقہ کی گوری نسلی کینڈا کی حکومت کی کھل کر مخالفت بھی کی۔{تحریر : احمد سہیل} :::
ﺭﻭﺳﺘﻤﺎﻧﯽ ﺍﯾﮏ ﺑﻠﻮﭺ ﻗﺒﯿﻠﮧ ﮨﮯ ﺟﻮ ﺿﻠﻊ ﮈﯾﺮﮦ ﻏﺎﺯﯼ ﺧﺎﻥ
ﺑﻠﻮﭼﺴﺘﺎﻥ ﻣﯿﮟ ﺭﮨﺘﮯ ﮨﯿﮟ ﯾﮧ ﺭﺍﮌﺷﻢ،ﮐﺎﻟﯿﻤﺎﺭ،ﺗﮭﮑﮍﻭ،ﺳﻤﯿﻨﺞ
،ﮐﭽﮭﯽ ﭘﭩﮭﺎﻧﯽ ﺍﻧﺪﺭﭘﮩﺎﮌ ﮐﻮﮦ ﺳﻠﯿﻤﺎﻥ ﻣﯿﮟ ﺭﮨﺘﮯ ﮨﯿﮟ ﯾﮧ
ﺣﯿﺪﺭﺁﺑﺎﺩ ﺳﻨﺪﮪ ﻣﯿﮟ ﺑﮭﯽ ﮐﺎﻓﯽ ﺗﻌﺪﺍﺩ ﻣﯿﮟ ﺭﮨﺘﮯ ﮨﯿﮟ ﺍﻥ
ﮐﺎﺩﺍﺭﺍﻟﺴﻠﻄﻨﺖ ﮐﺴﯽ ﺯﻣﺎﻧﮯ ﻣﯿﮟ ﺗﮭﮑﮍﻭ ﺗﮭﺎ ﺟﮩﺎﮞ ﺍﻥ ﮐﮯ
ﻓﯿﺼﻠﮯ ﺍﻭﺭ ﻣﺠﻠﺲ ﺷﻮﺭﯼ ﮐﮯ ﺍﺟﻼﺱ ﻣﻨﻌﻘﺪﮨﻮﺗﮯ ﺗﮭﮯ ﻭﮨﯽ
ﺭﯾﺎﺳﺖ ﮐﮯ ﻓﯿﺼﻠﮧ ﺳﺎﺯﯼ ﮨﻮﺗﮯ ﺗﮭﮯ
ﻟﯿﮑﻦ ﺍﺏ ﯾﮧ ﻣﻨﺘﺸﺮ ﮨﻮﭼﮑﮯ ﮨﯿﮟ ﺍﻥ ﮐﯽ ﺁﺑﺎﺩﯾﺎﮞ ﺩﻭﺭﺗﮏ ﭘﮭﯿﻞ
ﭼﮑﯽ ﮨﯿﮟ ﺍﻭﺭﺍﻥ ﮐﯽ ﺯﺑﺮﺩﺳﺖ ﺗﻌﺪﺍﺩ ﺍﭘﻨﮯ ﻋﻼﻗﮯ ﻣﯿﮟ ﺑﻨﯿﺎﺩﯼ
ﺳﮩﻮﻟﯿﺎﺕ ﺍﻭﺭﺗﻌﻠﯿﻤﯽ ﺍﺩﺍﺭﻭﮞ ﮐﯽ ﺳﺴﺖ ﺭﻭﯼ ﺍﻭﺭﺍﺳﺎﺗﺬﮦ ﮐﯽ
ﻏﯿﺮ ﺣﺎﺿﺮﯼ ﮐﯽ ﻭﺟﮧ ﺳﮯ ﺗﻮﻧﺴﮧ ﻣﯿﮟ ﺁﺑﺎﺩ ﮨﻮﭼﮑﮯ ﮨﯿﮟ ﺍﻥ ﮐﯽ
ﺟﺮﺍﺕ ﺍﻭﺭﺑﮩﺎﺩﺭﯼ ﮐﮯ ﺩﺍﺳﺘﺎﻥ ﻋﻼﻗﮯ ﺑﮭﺮﻣﯿﮟ ﻣﺸﮩﻮﺭﮨﯿﮟ ﯾﮩﯽ
ﻭﺟﮧ ﮨﮯ ﮐﮧ ﻋﻼﻗﮯ ﻣﯿﮟ ﺍﻧﮕﺮﯾﺰﺳﺎﻣﺮﺍﺝ ﮐﮯ ﺧﻼﻑ ﺳﺐ ﺳﮯ
ﺯﯾﺎﺩﮦ ﺟﺪﻭﺟﮩﺪ ﺩﯾﮕﺮﺑﻠﻮﭺ ﻗﺒﺎﺋﻞ ﮐﯽ ﺑﺠﺎﺋﮯ ﺭﻭﺳﺘﻤﺎﻧﯿﻮﮞ ﻧﮯ ﮐﯿﺎ
ﺍﺳﯽ ﺟﻨﮓ ﮐﻮﻟﯿﮉﮐﺮﻧﯿﻮﺍﻟﮯ ﺍﯾﮏ ﮐﻤﺎﻧﮉﺭ ﻧﺼﯿﺮﺍﮔﺸﺘﯽ ﮐﮯ ﺑﮩﺎﺩﺭﯼ
ﮐﮯ ﻋﻼﻗﮧ ﺑﮭﺮﻣﯿﮟ ﻣﺸﮩﻮ ﺭﮨﮯ ﻭﺍﺿﺢ ﺭﮨﮯ ﯾﮧ ﻗﺒﯿﻠﮧ ﻋﺒﺪ ﺍﻟﻠﮧ
ﺧﺎﻥ ﮐﮯ ﭘﺴﺮ ﺭﻭﺳﺘﻢ ﺧﺎﻥ ﭘﺮﺑﻨﯽ ﮨﮯ ﺍﺱ ﻗﺒﯿﻠﮯ ﮐﯽ
ﻣﺸﮩﻮﺭﺷﺨﺼﯿﺎﺕ ﺣﻤﻞ،ﻣﺮﺍﺩ،ﻋﻤﺮ ،ﻣﺮﺍﺩ ﺷﺸﻢ ،ﺳﮩﯿﻮﺍﻥ
،ﮈﺍﮐﭩﺮﯾﻮﻧﺲ ﺍﻭﺭﺑﻨﮕﻞ ﺑﻠﻮﭺ ﮨﯿﮟ ﺍﻥ ﮐﯽ ﻣﻮﺟﻮﺩﮦ ﺳﯿﺎﺳﺖ ﮐﻮﻟﯿﮉ
ﮐﺮﻧﮯ ﻭﺍﻟﮯ ﺷﺨﺼﯿﺎﺕ ﻋﺒﺪ ﺍﻟﺴﺘﺎﺭ،ﺍﺳﻠﻢ ﺑﺰﺩﺍﺭ،ﻋﺒﺪ ﺍﻟﺤﻔﯿﻆ
ﺑﺰﺩﺍﺭ،ﻣﺤﻤﺪﺣﯿﺎﺕ ﺍﻭﺭﻣﻠﮏ ﮐﻤﺎﻝ ﺧﺎﻥ ﮨﮯ ﺟﺒﮑﮧ ﮈﻭﻣﺒﺎﺭﮦ ﻣﯿﮟ ﺍﻥ
ﮐﯽ ﺳﺮﮔﺮﺩﮔﯽ ﺭﺯﺍﻕ ﺑﺰﺩﺍﺭ ﮐﺮ ﺭﮨﮯ ﮨﯿﮟ ﺑﻠﻮﭺ ﻗﻮﻣﯽ ﺷﻨﺎﺧﺖ ﮐﮯ
ﺣﻮﺍﻟﮯ ﺳﮯ ﺍﺱ ﻗﺒﯿﻠﮯ ﮐﯽ ﺑﮩﺖ ﺑﮍﯼ ﻗﺮﺑﺎﻧﯿﺎﮞ ﮨﯿﮟ ﺟﻦ ﻣﯿﮟ
ﻧﺼﯿﺮﺍ ﮔﺸﺘﯽ ،ﺑﻨﮕﻞ ،ﻣﺤﻤﺪﺍﺑﺮﺍﮨﯿﻢ ،ﺍﺣﻤﺪﺍﻥ ،ﻣﺮﺍﺩ ،ﮈﺍﮐﭩﺮﯾﻮﻧﺲ
ﺍﻭﺭﻋﺒﺪﺍﻟﺤﻔﯿﻆ ﺟﯿﺴﮯ ﺟﺎﻧﻔﺸﺎﮞ ﻟﯿﮉﺭﺍﻥ ﻭ ﮐﺎﺭﮐﻨﺎﻥ ﮐﯽ ﺍﺱ
ﺳﻠﺴﻠﮯ ﻣﯿﮟ ﺧﺪﻣﺎﺕ ﮐﻮﮨﻤﯿﺸﮧ ﯾﺎﺩ ﺭﮐﮭﺎﺟﺎﺋﮯ ﮔﺎ ﺍﺱ ﻗﺒﯿﻠﮯ
ﮐﯽﺷﺮﺡ ﺧﻮﺍﻧﺪﮔﯽ ﺑﺎﻗﯽ ﺑﻠﻮﭺ ﻗﺒﺎﺋﻞ ﮐﯽ ﻧﺴﺒﺖ ﺯﯾﺎﺩﮦ ﮨﮯ ﯾﮧ
ﺍﭘﻨﯽ ﺛﻘﺎﻓﺖ ﮐﮯ ﺁﻣﯿﻦ ﮨﻮﺗﮯ ﮨﯿﮟ ﺍﻭﺭﺯﺑﺎﻥ ﭘﺮﻗﺮﺑﺎﻥ ﮨﻮﺗﮯ ﮨﯿﮟ ﺍﻥ
ﮐﮯ ﻋﻼﻗﻮﮞ ﺳﮯ ﺯﺣﻢ ﻟﯿﻮﺳﯿﮑﮭﻨﮯ ﮐﮯ ﻟﯿﮯ ﺩﻭﺭﺩﻭﺭﺳﮯ ﺁﺗﮯ ﮨﯿﮟ
ﺍﻭﺭﺍﻥ ﮐﯽ ﺭﻭﺍﯾﺘﯽ ﻟﺒﺎﺱ ﺟﮭﻮﻣﺮﯼ ﮨﯿﮟ ﺟﻮ ﻭﮦ ﺯﺣﻢ ﻟﯿﻮﮐﮯ
ﻭﻗﺖ ﭘﮩﻨﺘﮯﮨﯿﮟ ﺍﻭﺭﺍﻧﮩﯿﮟ ﻟﻮﮒ ﺯﺣﻢ ﻟﯿﻮﮐﮯﻟﯿﮯ ﺩﻭﺭﺩﻭﺭﺳﮯ ﺑﻼﺗﮯ
ﮨﯿﮟ ﺷﻌﺮﺍﮐﺮﺍﻡ ﻣﯿﮟ ﺍﻥ ﮐﮯ ﺷﺎﻋﺮ ﻣﺤﻤﺪﺍﻥ ،ﺍﺳﻠﻢ ﺑﺰﺩﺍﺭ ،ﺷﺎﻋﺮ
ﺧﺎﻥ ﺑﮩﺖ ﻣﺸﮩﻮﺭ ﮨﯿﮟ ﺩﻭﮌ ﯾﻌﻨﯽ ﺭﯾﺲ ﻣﯿﮟ ﻧﺒﯽ ﺑﺨﺶ ﺑﺰﺩﺍﺭ
ﺑﮩﺖ ﺑﮍﮮ ﺭﯾﺴﺮﮔﺰﺭﮮ ﮨﯿﮟ
حوالہ :بلوچ قبائل
**پالیتانا** بھاو نگر ضلع، گجرات ، بھارت کا ایک شہر ہے۔ یہ 50 پر واقع ہے۔ بھاو نگر شہر سے کلومیٹر جنوب مغرب میں واقع ہے اور یہ جینوں کے لیے ایک بڑا زیارت گاہ ("شاشوات تیرتھ") ہے۔ یہ دنیا کے دو سبزی خور شہروں میں سے پہلا ہے۔

تاریخ
-----

پالیتانہ کا تعلق جین کے افسانوں اور تاریخ سے ہے۔ آدیناتھ ، جین تیرتھنکروں میں سے پہلے، کے بارے میں کہا جاتا ہے کہ اس نے شترونجایا پہاڑی پر مراقبہ کیا تھا، جہاں بعد میں پالیتانہ مندر تعمیر کیے گئے تھے۔ پالیتانہ ریاست ایک شاہی ریاست تھی، جس کی بنیاد 1194 میں رکھی گئی تھی۔ یہ سوراشٹرا کی بڑی ریاستوں میں سے ایک تھی، جو 777 پر محیط تھی۔ کلومیٹر 2 1921 میں اس کے 91 گاؤں میں 58,000 باشندے تھے، جس سے ₹ 744,416 آمدنی ہوئی۔ 1656 میں، شاہ جہاں کے بیٹے مراد بخش (گجرات کے اس وقت کے گورنر ) نے مشہور جین تاجر شانتی داس جھاویری کو پلیتانہ گاؤں عطا کیا۔ مندروں کا انتظام 1730 میں آنند جی کلیان جی ٹرسٹ کو سونپا گیا تھا. دوسری اینگلو-مراٹھا جنگ کے بعد پالیتینا بادشاہت نے سرکاری طور پر آزادی کا اعلان کیا رشی مالیناتھ جین اور ٹھاکر صاحب الوبھائی سنگھ جی کے ماتحت اگرچہ اس نے مشکل سے کسی ضلع پر حکومت کی۔[*حوالہ درکار*]ایک قابل اور چالاک ایڈمنسٹریٹر (رشی مالیناتھ جین) کے ساتھ وہ رشوت اور معاہدوں کے ذریعے پرامن کو وسعت دینے اور سومناتھ مندر سے لے کر کچھ کی سرحدوں تک فتح کرنے میں کامیاب رہا۔  رشی جی، اس وقت جین پور کے صوبیدار، قتل کے خلاف تھے اور اہنسا پر توجہ مرکوز کرتے تھے۔ سہارنپور میں ہونے والے قتل عام کی خبر سن کر جہاں اودھ ریاست پر چھاپہ مارتے ہوئے 20,000 'مسلمانوں' کو سکھوں نے بے دردی سے ذبح کر دیا تھا،  رشی جی نے جودھ سنگھ کالسیا کو فارسی میں ایک خط لکھا جس میں گرو گوبند سنگھ کے ساتھ ان پر اور بدھا دل کے جتھیدار پر شدید تنقید کی گئی۔ جی  سنگھ کالسیا نے گجراتی میں واپس لکھا، "وکرمی سموت 1867 کو دیپ مالا (دیوالی) پر امرتسر آؤ یا جو سہارنپور میں ہوا وہی پلیتانہ میں ایک بار پھر ہوگا۔"

حوالہ جات
---------

1. ↑    ویکی ڈیٹا پر  (P1566) کی خاصیت میں تبدیلی کریں"صفحہ پالیتانا في GeoNames ID". *GeoNames ID*. اخذ شدہ بتاریخ 23 ستمبر 2023ء.  تحقق من التاريخ في: `|access-date=` (معاونت)
2. 1 2  Yashwant K. Malaiya. "Shatrunjaya-Palitana Tirtha". اخذ شدہ بتاریخ 28 نومبر 2011.
3. ↑  Khanna، Anshu (12 February 2021). "THE SUAVE RAJPUTS OF PALITANA" (بزبان انگریزی). اخذ شدہ بتاریخ 23 جولا‎ئی 2022.
4. ↑
5. ↑  "آرکائیو کاپی". 08 اکتوبر 2014 میں اصل سے آرکائیو شدہ. اخذ شدہ بتاریخ 23 نومبر 2014.  الوسيط `|url-status=` تم تجاهله (معاونت)
**بریٹن چکر** ایک حرحرارتی چکر ہے جو کچھ ایسے حرارتی انجنوں کے آپریشن کو بیان کرتا ہے جن میں ہوا یا کوئی دوسری گیس ان کے کام کرنے والے سیال کے طور پر استعمال ہوتی ہے۔ اصل بریٹن ریڈی موٹر میں ایک پسٹن کمپریسر اور پسٹن ایکسپینڈر کا استعمال کیا گیا تھا، لیکن جدید گیس ٹربائن انجن اور ایئر بریتھنگ جیٹ انجن بھی بریٹن سائیکل کی پیروی کرتے ہیں۔ اگرچہ سائیکل کو عام طور پر ایک کھلے نظام کے طور پر چلایا جاتا ہے (اور درحقیقت اسے اس طرح چلایا جانا چاہیے اگر اندرونی دہن کا استعمال کیا گیا ہے تو)، تو یہ روایتی طور پر تھرموڈینامک تجزیہ کے مقاصد کے لیے فرض کیا جاتا ہے کہ خارج ہونے والی گیسوں کو انٹیک میں دوبارہ استعمال کیا جائے گا، جس سے اس کا تجزیہ ایک بند نظام کے طور پر کیا جاتا ہے۔ 

انجن سائیکل کا نام جارج بریٹن (1830–1892) کے نام پر رکھا گیا ہے، امریکی انجینئر جس نے اسے اصل میں پسٹن انجنوں میں استعمال کرنے کے لیے تیار کیا تھا، حالانکہ اصل میں اس کو انگریز جان باربر نے 1791 میں تجویز کیا تھا اور اسے پیٹنٹ کرایا تھا اسے کبھی کبھی جول سائیکل کے نام سے بھی جانا جاتا ہے۔ الٹ جول سائیکل حرارت کا ایک بیرونی ذریعہ استعمال کرتا ہے اور اس میں ری جنریٹر کا استعمال بھی شامل ہے۔ بریٹن سائیکل کی ایک قسم میں ایگزاسٹ کھلی فضا ہوتا ہے اور یہ اندرونی دہن کے چیمبر کا استعمال کرتا ہے۔ اور دوسری قسم بند ہے اور ایک ہیٹ ایکسچینجر کا استعمال کرتا ہے۔
ایمانِ مُفَصَّل عربی:

اٰمَنْتُ بِاﷲِ وَمَلَائِکَتِه وَ کُتُبِه وَ رُسُلِه وَالْيَوْمِ الْآخِرِ وَالْقَدْرِ خَيْرِه وَ شَرِّه مِنَ اﷲِ تَعَالٰی وَالْبَعْثِ بَعْدَ الْمَوْت.

  

میں ایمان لایا اللہ تعالیٰ پر اور اس کے فرشتوں پر اور اس کی کتابوں پر اور اس کے رسولوں پر اور آخرت کے دن پر اور اچھی اور بری تقدیر کے اللہ کی طرف سے ہونے پر اور مرنے کے بعد اٹھائے جانے پر۔‘‘

*ایمان مفصل'* سے مراد مسلمانوں میں ان امور پر ایمان ہے جو عربی عبارت میں ہیں جس کا ترجمہ ہے :" میں اللہ پر اس کے اسماء و صفات کے مطابق ایمان لایا اور اس کے تمام احکامات اور ارکان کو قبول کرتا ہوں میں اللہ پر، اس کے فرشتوں، کتابوں، رسولوں،یومِ آخرت، اللہ کی جانب سے اچھی بری تقدیر پر اور مرنے کے بعد زندہ کیے جانے پر ایمان لایا۔ "

اس میں حسب ذیل شامل ہیں :

* اللہ پر ایمان
* اسمائے حسنی پر ایمان
* صفات الٰہیہ پر ایمان
* احکام الٰہیہ کو دل سے ماننا
* ارکان اسلام کو ماننا
* کتاب اللہ (قرآن کو ماننا)
* دیگر صحائف آسمانی (تورات، زبور، انجیل، وغیرہ ماننا)
* فرشتوں پر ایمان
* رسولوں پر ایمان
* قیامت پر ایمان
* تقدیر پر ایمان
* حیات بعد الموت پر ایمان

حوالہ جات
---------

1. ↑  ایمان سے متعلق کچھ عربی عبارتیں جنہیں جنوبی ایشیا کے باشندے یاد کرتے ہیں - islamqa.info
**علامہ فاضل حُسین علوی**

10 جنوری، 1950ء کو گڑھ مہاراجہ ضلع جھنگ میں پیدا ہوئے۔ اخباری اہل تشیع کے ایک بڑے عالم دین اور مناظر تھے۔ مبلغِ اعظم مولانا مُحمد اسماعیل دیوبندی کے شاگرد تھے۔17 اپریل، 2006ء بروز منگل فیصل آباد میں ان کا قتل ہوا تھا۔ اُن کے شاگردوں میں سید علی حسنین نقوی، بشیر حُسین سالک، آغا ثقلین موسوی، ضیغم عباس ملہی شامل ہیں۔

علامہ محمد فاضل علوی دوپہر کو قائم سائیں کے مزار پر اپنے کسی دوست سے ملنے کے بعد اپنی گاڑی میں بڑی امام بارگاہ حسین پورہ کی طرف لوٹ رہے تھے۔ ان کی گاڑی جب یونیورسٹی روڈ پر پہنچی تو مسلح موٹر سائیکل سواروں نے چلتی کار پر فائرنگ کر دی۔

تھانہ سول لائنز فیصل آباد کے ایک پولیس افسر کا کہنا ہے کہ فائرنگ کے نتیجہ میں کار بے قابو ہو کر ایک درخت سے جا ٹکرائی اور اس میں آگ لگ گئی۔

پولیس آگ لگنے کی وجوہات کی تفتیش کرتی رہی۔ لیکن امکان ظاہر کیا گیا کہ پٹرول کے ٹینک میں گولی لگنے سے ایسا ہو سکتا ہے۔

چند عینی شاہدین نے پولیس کو بتایا ہے کہ فائربریگیڈ پہنچنے سے پہلے علامہ محمد فاضل علوی اور ان کے ڈرائیور محمد قاسم کی لاشیں بری طرح جل چکی تھیں۔

اس واقعہ کے بعد حسین پورہ امام بارگاہ روڈ پر ایک احتجاجی مظاہرہ کیا گیا۔ درجنوں مظاہرین نے ٹائر جلا کر ٹریفک بلاک کردی تاہم پولیس افسران سے مذاکرات کے بعد مظاہرین نے احتجاج وقتی طور پر ملتوی کر دیا۔ امام بارگاہ روڈ پر پولیس کی بھاری نفری تعینات کر دی گئی۔
رات کے وقت کولوزیئم کا ایک دلکش منظر
**کولوزیئم** (Colosseum) دنیا بھر میں روم کی پہچان سمجھا جاتا ہے۔ یہ اکھاڑہ 80 بعد از مسیح میں رومن بادشاہ ٹائٹس نے تعمیر کرایا اور اس کے افتتاح کے بعد 100 دن تک رومی باشندوں نے ان خونی کھیلوں کا مظاہرہ کیا جس میں غلاموں کو لڑایا جاتا تھا جنہیں Gladiators کہا جاتا تھا۔ اس عرصے میں تقریباً 9 ہزار جانور اور انسان موت کی بھینٹ چڑھے۔ اس اکھاڑے میں 50 ہزار افراد کے بیٹھنے کی گنجائش ہے جس میں بادشاہ، امرا، مصاحبین، عام شہری اور غلاموں کے لیے الگ الگ درجہ بندی ہے۔ اس اکھاڑے کی زمین پر ریت کی دبیز تہ بچھائی جاتی تھی تاکہ خون جذبے ہو سکے۔ اکھاڑے کے لیے انگریزی میں استعمال ہونے والے لفظ ARENA کے معنی ہی ریت کے ہیں۔

یہ اکھاڑہ 500 سالوں تک استعمال کیا جاتا رہا اور یہاں آخری "کھیل" چھٹی صدی میں کھیلا گیا۔

متعدد زلزلوں اور چوروں کے ہاتھوں کولوزیئم کو شدید نقصان پہنچا تاہم اس کے چند حصے اب بھی بہتر حالت میں موجود ہیں۔ کولوزیئم روم کی علامت اور رومی طرز تعمیر کا شاہکار سمجھا جاتا ہے۔ دنیا بھر سے لاکھوں سیاح اس کا نظارہ کرنے کے لیے اطالوی دار الحکومت آتے ہیں۔

نگار خانہ
---------

* 
* 
* 
* 
* 
* 
* 

| * د
* ب
* ت
سات نئے عجائبات عالم |
| --- |
| 
* تاج محل
* چیچن ایتزا
* مسیح نجات دہندہ
* کولوزیئم
* دیوار چین
* ماچو پیچو
* بترا

 |
برطانیہ کے گدھے جنہیں سمندر کنارے سواری کے مقصد کے لیے استعمال کیا جا رہا ہے۔
**گدھے کی سواری** (انگریزی: Donkey rides) تاریخی طور پر کچھ ملکوں میں دیکھی جا چکی ہے۔ بر صغیر میں کسی دور میں دھوبی کے پیشے سے تعلق رکھنے والے لوگ کپڑوں کو لانے اور لے جانے کے لیے گدھوں کا استعمال کرتے تھے۔ تاہم جدید زمانے میں یہ روایت متروک ہو چکی ہے۔

گدھے کی سواری جدید دور میں مملکت متحدہ کے سمندر کنارے تفریحی مقامات کا روایتی حصہ تصور کیا جاتا ہے۔ یہاں بچے ریت سے ڈھکے سمندر کناروں میں گدھوں کی سواری کی کچھ فیس کے ساتھ گرما کے مہینوں میں اجازت دی جاتی ہے۔ تعطیلات میں گدھوں کو چہل قدمی جتنی رفتار پر چلایا جاتا ہے۔ روایات کا ایک خاصا یہ بھی ہے کہ گدھوں پر ان کے نام بھی درج ہوتے ہیں۔

گدھوں کی سواری اس ملک میں 1886ء سے دستیاب رہی ہے۔ وکٹوریائی دور میں رواج پانے والی یہ روایت اب مقبولیت کی اپنی آب و تاب کھو چکی ہے۔ یہ بھی ممکن ہے کہ یہاں دستیاب گدھے کسی دور میں صنعتی کاموں میں مشغول کیے گئے تھے۔

مزید دیکھیے
-----------

* گدھا
* ٹٹو
* ٹٹو کی سواری

حوالہ جات
---------

1. ↑  "The Victorian origins of seaside traditions". *historyrevealed.com* (بزبان انگریزی). 12 جولا‎ئی 2019 میں اصل سے آرکائیو شدہ. اخذ شدہ بتاریخ 12 جولا‎ئی 2019.  الوسيط `|url-status=` تم تجاهله (معاونت)
**کیپٹن انڈرپینٹس: دی فرسٹ اپیک مووی** (انگریزی: Captain Underpants: The First Epic Movie) ایک 2017 امریکی کمپیوٹر متحرک سپر ہیرو کامیڈی فلم ہے۔ ڈیو پلکی کے اسی نام کی بچوں کی ناول سیریز پر مبنی ، جو ڈریم ورکس انیمیشن کے ذریعہ تیار کیا گیا ہے اور ٹوینٹیتھ سنچری فوکس کے ذریعہ تقسیم کیا گیا ہے۔ اس کی ہدایتکاری نیکولس اسٹولر کے اسکرین پلے سے ڈیوڈ سورین نے کی تھی اور اس میں کیون ہارٹ ، ایڈ ہیلمس ، تھامس مڈلڈچ اور نک کرول کی آوازیں شامل ہیں۔

کہانی
-----

پیہا ، شہر اوہائیو میں ، دو چوتھے درجے کے دوست اور اگلے دروازے والے پڑوسی جن کے نام جارج بیئرڈ (کیون ہارٹ) اور ہیرالڈ ہچنس (تھامس مڈلڈچ) ہیں ، ان کے اسکول جیروم ہورٹز ایلیمینٹری اسکول میں مذاق ہیں۔ وہ ظالمانہ اساتذہ پر بہت زیادہ مذاق کھینچتے ہیں ، جن میں سے بہت سے ان کے حوصلہ افزائی کرنے والے پرنسپل ، بنیامن کرپ (ایڈ ہیلمس) کی ہدایت پر ہوتے ہیں ، جس سے ان دونوں میں اختلافات پیدا ہوجاتے ہیں۔ یہ جوڑا کپتان انڈرپینٹس نامی ایک سپر ہیرو کے بارے میں مزاحیہ کتابیں بھی تخلیق کرتا ہے ، جو انڈرویئر اور کیپ پہن کر جرم کا مقابلہ کرتا ہے۔ وہ یہ اپنے ٹری ہاؤس میں واقع ٹری ہاؤس کامکس انکارپوریشن نامی ایک مزاحیہ کمپنی کے ذریعہ اپنے ہم جماعت کو تقسیم کرتے ہیں۔ جورج اور ہیرالڈ کے مذاق کے بعد جب وہ بیت الخلا کی ایجاد ، ٹربو ٹوالیٹ 2000 ، اسکول کے مقامی سنیچ اور دانشور میلون اسنیڈلی (اردن پیل) کے ذریعہ میلوین کے ٹیٹل-کچھی والی ویڈیو پر بنائے گئے چھیڑ چھاڑ کے بعد پکڑے گئے۔ آخر کار لڑکوں کی حرکات کا ٹھوس ثبوت رکھتے ہوئے ، مسٹر کروپ نے جوش و خروش سے ان کو الگ الگ کلاس میں ڈال کر ان کی دوستی کو ختم کرنے کی تیاری کرلی۔

حوالہ جات
---------

1. ↑  "*Captain Underpants: The First Epic Movie*". *AMC Theatres*. اخذ شدہ بتاریخ May 21, 2017.
2. ↑  "Captain Underpants The First Epic Movie (2017)". *برٹش فلم انسٹی ٹیوٹ*. اخذ شدہ بتاریخ March 26, 2018.
3. ↑  McClintock, Pamela (June 1, 2017). "Box Office Preview: 'Wonder Woman' Readies for $95M-Plus U.S. Debut". *The Hollywood Reporter*.
4. ↑  "*Captain Underpants: The First Epic Movie*". *باکس آفس موجو*. انٹرنیٹ مووی ڈیٹابیس. اخذ شدہ بتاریخ February 20, 2021.
5. ↑   — اخذ شدہ بتاریخ: 30 ستمبر 2017

بیرونی روابط
------------

* دفتری ویب سائٹ Edit this at Wikidata
* کیپٹن انڈرپینٹس: دی فرسٹ اپیک مووی آئی ایم ڈی بی پر (انگریزی میں)
* *کیپٹن انڈرپینٹس: دی فرسٹ اپیک مووی* آل مووی پر  ویکی ڈیٹا پر  (603365) کی خاصیت میں تبدیلی کریں
* **کیپٹن انڈرپینٹس: دی فرسٹ اپیک مووی** روٹن ٹماٹوز (Rotten Tomatoes) پر
* **کیپٹن انڈرپینٹس: دی فرسٹ اپیک مووی** میٹاکریٹک (Metacritic) پر
**اوقیہ** (عربی زبان: اوقية) مشہور وزن ہے جس کی جمع اواق ہے جو اکثر عرب اوراسلامی اصطلاحات میں استعمال ہوتا ہے۔   

فقہا کے نزدیک ایک اوقیہ 40 درہم کا ہوتا ہے،جو 7 مثقال کے برابر ہے جبکہ ایک درہم3.17گرام کے برابر ہے تو اس حساب سے جدید وزن میں 3.17×40=126.8 گرام بنتے ہیں۔
ایک اوقیہ رطل کا 1/12 حصہ بنتا ہے جبکہ اس حساب سے جدید اوزان میں 200 گرام کے برابر ہے۔احناف کے نزدیک اوقیہ 200.8 گرام کے برابر ہے۔ کچھ فقہا کے نزدیک اس کا وزن 201 گرام ہے۔ اختلاف کی وجہ ہرفقہی مکتب فکر کے نزدیک درہم کی مقدار ہے۔

اوقیہ۔ وزن کا پیمانہ
--------------------

ابو سلمہ کہتے ہیں، میں نے ام المومنین عائشہ صدیقہ سے سوال کیا کہ نبی صلی اﷲ تعالیٰ علیہ وسلم کا مہر کتنا تھا؟ فرمایا: حضور (صلی اﷲ تعالیٰ علیہ وسلم) کا مہر ازواجِ مطہرات کے ليے ساڑھے بارہ اوقیہ تھا
ایک اوقیہ 40 درہم کا پانچ اوقیہ 200 درہم ہوئے اور دس درہم سات مثقال کے اور ایک مثقال ساڑھے چار ماشہ کا اس حساب سے دو سو درہم باون تولہ چھ ماشہ ہوئے یہ چاندی کا نصاب ہے، درہم کی قیمت کا اعتبار نہیں وزن کا لحاظ ہے۔
ایک اوقیہ سوا تین تولہ کا ہوتا ہے

مختلف ممالک میں اس کی مقدار مختلف رہی ہے :

* مصر: 37گرام
* حلب: 320گرام
* بیروت: 213.39گرام
* یروشلم: 240گرام
* مالٹا: ~26.46 گرام

|  |  |
| --- | --- |
|  | ویکی ذخائر پر **اوقیہ** سے متعلق سمعی و بصری مواد ملاحظہ کریں۔ |

ا ب ت ث ج ح خ د ذ ر ز س ش ص ض ط ظ ع غ ف ق ك ل م ن ھ و ي ء

حوالہ جات
---------

1. ↑  تحويل الموازين والمكاييل الشرعیہ إلى المقادير المعاصرة، عبد اللہ بن سليمان المنیع
2. ↑  تعريف و معنى أوقية بالعربي في معجم المعاني الجامع، المعجم الوسيط ،اللغة العربية المعاصر - معجم عربي عربي - صفحة 1
3. ↑  تفسیر تبیان القرآن، غلام رسول سعیدی، سورۃ البقرہ، آیت40
4. ↑  *صحیح مسلم*،کتاب النکاح،باب الصداق
5. ↑  مرآۃ المناجیح شرح مشکوۃ المصابیح، مفتی احمد یار خان ،جلد دوم صفحہ 23، نعیمی کتب خانہ گجرات
6. ↑  تفسیر تفہیم القرآن، ابوالاعلیٰ مودودی، سورۃ الہب

| * د
* ب
* ت
اسلامی مقادیر |
| --- |
| کیل | 
* مد
* صاع
* قسط
* قدح
* قربہ
* عرق
* مکوک
* فرق
* قفیز
* قلہ
* وسق
* کر

 |
| لمبائی | 
* شعیرہ
* اصبع
* قبضہ
* شبر
* ذراع
* غلوہ
* قصبہ
* باع
* جریب
* خطوہ
* فرسخ
* برید
* مرحلہ
* میل

 |
| اوزان | 
* خردل
* چاول
* قمحہ
* حبہ
* نواۃ
* طسوج
* قفلہ
* رطل
* من
* قیراط
* دانق
* مثقال
* درہم
* دینار
* استار
* نش
* اوقیہ

 |
**آرمڈ فورسز انسٹی ٹیوٹ آف کارڈیالوجی** ( اردو: مسلح افواج امراض دل ہسپتال , یا **AFIC** ) **نیشنل انسٹی ٹیوٹ آف ہارٹ ڈیزیز** یا **NIHD** کے نام سے بھی جانا جاتا ہے ایک سرکاری اور فوجی کارڈیک ہسپتال ہے جو راولپنڈی چھاؤنی ، پنجاب، پاکستان میں واقع ہے۔ یہ 800 بستروں پر مشتمل کارڈیک ہیلتھ کیئر انسٹی ٹیوٹ پاکستان کا ایک بڑا انسٹی ٹیوٹ اور ہسپتال ہے۔  ہسپتال پاکستان کی مسلح افواج کے لوگوں اور پاکستان کے ساتھی شہریوں کو دل کی بیماری اور صحت کی دیکھ بھال کی خدمات فراہم کرتا ہے۔

تاریخ
-----

تاریخ کے صفحات کے مطابق اس ادارے نے 1970ء میں کام شروع کیا۔ پاکستان آرمی کارڈیک سروس کا آغاز 1953ء میں کارڈیوتھوراسک سنٹر راولپنڈی میں ہوا۔  پہلی انجیو گرافی 1969ء میں کی گئی اور پہلی اوپن ہارٹ سرجری 1970ء میں کی گئی۔ 1978ء میں، کارڈیوتھوراسک سنٹر راولپنڈی کو آرمڈ فورسز انسٹی ٹیوٹ آف کارڈیالوجی کے طور پر اپ گریڈ کیا گیا۔  3 سال بعد 1981ء میں، ہسپتال نے تمام پاکستانی شہریوں کے لیے اپنی خدمات میں توسیع کی اور صدر پاکستان کی ہدایت پر اسے نیشنل انسٹی ٹیوٹ آف ہارٹ ڈیزیز میں اپ گریڈ کیا۔

محکمے اور اکائیاں
-----------------

ہسپتال کو درج ذیل شعبوں اور یونٹوں میں تقسیم کیا گیا ہے۔

### یونٹس

* کورونری کیئر یونٹ ، 19 بستر
* سرجیکل آئی ٹی سی، 19 بستر

### شعبه جات

* ایکو کارڈیوگرافی کا شعبہ
* شعبہ ورزش رواداری ٹیسٹ
* نیوکلیئر کارڈیالوجی کا شعبہ
* کارڈیک الیکٹرو فزیالوجی کے شعبے

حوالہ جات
---------

1. ↑  twincities.pk. "Twincities | Rawalpindi | Islamabad – AFIC (Armed Forces Institute of Cardiology)". *www.twincities.pk*. 04 فروری 2016 میں اصل سے آرکائیو شدہ. اخذ شدہ بتاریخ 04 فروری 2016.
2. ↑  "AFIC / NIHD | AFIC / NIHD". *afic.gov.pk*. 31 دسمبر 2015 میں اصل سے آرکائیو شدہ. اخذ شدہ بتاریخ 04 فروری 2016.  الوسيط `|url-status=` تم تجاهله (معاونت)
3. ↑  "Armed Forces Institute of Cardiology (AFIC), Rawalpindi. S.". *www.smehboob.com*. Mehboob and Company. 01 مئی 2016 میں اصل سے آرکائیو شدہ. اخذ شدہ بتاریخ 04 فروری 2016.
4. ↑  "Armed Forces Institute Of Card...". *www.bayt.com*. 16 دسمبر 2017 میں اصل سے آرکائیو شدہ. اخذ شدہ بتاریخ 04 فروری 2016.  الوسيط `|url-status=` تم تجاهله (معاونت)
**سیالکوٹ کھاریاں موٹروے** کا 70 کلومیٹر طویل چار لین منصوبہ NHA کے ساتھ پبلک پرائیویٹ پارٹنرشپ معاہدے کے تحت دو طرفہ بنیادوں پر جاری ہے۔ سی ڈی ڈبلیو پی نے "سیالکوٹ (سمبڑیال) - کھاریاں موٹروے" کے 69 کلومیٹر کی منظوری دی تھی۔ اس میں 0.6 میٹر کی رکاوٹ کے ساتھ ایک میڈین اور 100 میٹر کے لیے دائیں لین کے ساتھ ایک کنٹرول شدہ رسائی بھی ہوگی۔ اگلے مرحلے میں اسے راولپنڈی (115 کلومیٹر) تک بڑھایا جا رہا ہے۔ اس پراجیکٹ میں 69 کلومیٹر گرین فیلڈ 4 لین موٹر وے بلڈ آپریٹڈ ٹرانسفر (BOT) کی بنیاد پر 20 کروڑ روپے کی لاگت سے تعمیر کی جائے گی۔ 27.8 بلین۔ فنانشل کلوزر حاصل کرنے کے بعد یہ منصوبہ 24 ماہ کی مدت میں مکمل کیا جائے گا۔ منصوبے کی رعایتی مدت تعمیر کی مدت سمیت 25 سال ہے۔

اس منصوبے میں سمبڑیال سے کھاریاں تک 49 کلومیٹر کا گجرات موٹروے ٹریک شامل ہے۔ لاہور سیالکوٹ موٹروے سیالکوٹ وزیر آباد جی ٹی روڈ کو سمبڑیال کے قریب منسلک کرے گی جبکہ سمبڑیال کھاریاں موٹر وے وہاں سے شروع کی جائے گی۔

بیرونی روابط
------------

* نیشنل ہائی وے اتھارٹی آرکائیو شدہ (Date missing) بذریعہ nha.gov.pk (Error: unknown archive URL)
* پاکستان نیشنل ہائی وے اور موٹر وے پولیسآرکائیو شدہ (Date missing) بذریعہ nhmp.gov.pk (Error: unknown archive URL)

| * د
* ب
* ت
پاکستان موٹروے |
| --- |
| موٹروے | 
* ایم 1
* ایم 2
* ایم 3
* ایم 4
* ایم 5
* ایم 6
* ایم 7
* ایم 8
* ایم 9
* ایم 10
* ایم 11
* ایم 12
* ایم 13
* ایم 14
* ایم 15
* ایم 16
* پشاور-کابل-دوشنبے موٹروے

 | پاکستان کا پرچم |
**شاہ محمد غوث گوالیاری**(970ھ) (1562ء)کا سلسلۂ نسب خواجہ فرید الدین عطار سے ملتا ہے۔

حصول تصوف
---------

آپ برصغیر پاک و ہند کے متاخرین اولیاء کرام اور مشائخ عظام میں سے تھے آپ کا سلسلۂ طریقت حاجی حمید حضرت قاذن شاہ کے خلیفہ اورخرقۂ خلافت حاصل کیا تھا سلسلۂ ظاہری کے ساتھ ساتھ آپ کو باطنی طور پر سید عبد القادر جیلانی سے فیضاں روحانی میسر تھا۔ آپ ہی کے فیض سے مرتبہ غوثیت اور اقطابیت پر پہنچے تھے آپ کے دادا نیشا پور کے سادات میں سے تھے۔ آپ نیشاپور سے ہندوستان تشریف لائے یہاں ہی قیام پزیر ہوئے۔  

سید محمد غوث گوالیاری چودہ (14) وہ سلسلہائے تصوف کے مقتداء تھے۔ کائنات ارض کی سیاحت کی۔ دنیا بھر کے روحانی خانوادوں سے فیض پایا تھا اور بعض حضرات سے خرقہ خلافت حاصل کیا تھا۔ سفر کے دوران ایک کوزہ کندھے پر اٹھائے رکھتے تھے۔ مصلّٰی بغل میں ہوتا تھا اور ایک عصا ہاتھ میں رکھتے جسمانی طور پر بڑے نازک و لطیف تھے۔

نیک فال
-------

صاحب اخبارالاخیار لکھتے ہیں۔ کہ شیخ محمد غوث نے پہلے دن حضرت شیخ حمید کی خدمت میں حاضری دی تو حضرت شیخ استقبال کے لیے اٹھ کھڑے ہوئے اور آپ سے بغل گیر ہوکر کہنے لگے ’’محمد غوث آؤ! مرحبا! مرحبا!‘‘ حاضرین مجلس نے آپ کا یہ سلوک دیکھا تو پوچھا۔ اس شخص کو غوث کے رتبہ پر پہنچنے سے پہلے ہی غوث کہہ کر پکارنا کیسا ہے؟ آپ نے فرمایا۔ یہ نیک فال ہے کہ اس کے والد نے پہلے ہی اس کا نام غوث رکھا ہے جس طرح بیٹے کا نام شاہ عالم رکھا جائے تو ابتدا میں وہی شاۂِ عالم نہیں ہوتا۔ مگر ایک دن آتا ہے کہ اُسے شنشاہی ملتی ہے۔

عبادت و ریاضت
-------------

ابتدائی عمر میں شیخ محمد غوث اہل دعوت سے تعلق رکھتے تھے آپ ریاضت میں اسمائے اللہ کی دعوت میں مشغول رہتے اس کام کو آپ نے اس مقام تک پہنچایا۔ کہ سارے برصغیر میں آپ کا ثانی نہیں تھا۔ یہی اسماء خدا وند آپ کے باطن پر اثر انداز ہوتے چلے گئے اور آپ قطب وقت بن گئے۔ نصیرالدین ہی یوں بادشاہ آپ کے عقیدت مندوں میں سے تھا۔ آپ نے ایک کتاب معراج نامہ تصنیف کی تھی۔ جس میں اپنے عروج اور روحانی کمالات کا ذکر کیا تھا ہمایوں سلطنت ہند سے محروم ہوا۔ اور اپنا ملک چھوڑ کر ایران چلاگیا۔ تو درباری حاسدوں نے شیر شاہ سوری کے کان بھرے اور معراج نامہ پیش کر کے کہا اس میں کفریہ کلمات درج ہیں شیر شاہ آپ کو سزا دینا چاہتا تھا۔ آپ گوالیار سے ہجرت کرکے گجرات چلے گئے۔ گجرات کے علما نے بھی آپ کی مخالفت کی اور ایک محضر نامہ لکھ کر آپ کے قتل کا فتویٰ دیا۔ شیخ وحیدالدین نے جو اس وقت علما گجرات میں بہت بلند مقام رکھتے تھے۔ شیخ سے عقیدت و ارادت رکھتے تھے علما کی مجلس میں یہ نکتہ اٹھایا کہ معراج نامہ میں جتنے واقعات درج کیے گئے ہیں وہ تو عالمِ خواب کے واقعات ہیں بیداری اور عام حالات میں یہ واقعات و احوال رونما نہیں ہوئے۔ غرض یہ کہ اس مجلس میں آپ کا نکتۂ نظر پوری شہرت سے پیش ہوا۔ اور آپ نے فرمایا۔ یہ احوال عالم صحو و سُکر میں ہیں۔ علما کرام نے اپنا محضر نامہ واپس لے لیا۔

تصنیفات
-------

شیخ محمد غوث گوالیاری بڑے صاحب تصانیف عالیہ تھے۔ ان میں سے جواہر خمسہ اورادغوثیہ۔ اور بحرحیات بہت مشہور ہیں۔

وفات
----

آپ کی وفات 15؍رمضان 970ھ میں واقع ہوئی تھی۔ مزار پر انوار گوالیار میں ہے۔

حوالہ جات
---------

1. ↑  خزینۃ الاصفیاء،غلام سرور قادری جلد 4a،صفحہ316 مکتبہ نبویہ لاہور
**فضہ نوبیہ** بادشاہ حبشہ کی بیٹی تھی۔ جلیل القدر صحابیہ تھیں اور جناب فضہ خاندان اہل بیت علیہ السلام کی گرانقدر کنیزوں میں سے تھیں۔ انتہائی نیک خاتون تھیں۔ جس نے پنجتن پاک کی خدمت گزاری سے کبھی کوتاہی نہیں کی۔ عبادت الہی کا پورا اہتمام تھا۔

شرف و عظمت
----------

خاتون عصمت، بانوئے عفت، مخدومہ علم، فخر مریم، مریم کبری، سیدہ عالم، خاتون جنت، صدیقہ طاہرہ، عصمت کبری، فاضلہ الزکیہ، الراضیتہ المرضیہ، المحدث العلمیہ حضرت فاطمہ زہرا سلام اللہ علیہا کی خدمت گزاری کے لیے کمر بستہ رہتی تھیں۔ آپ سیرت مطہرہ کی مالک تھیں اور نفسانی زمائم مکارم اخلاق میں بدل گئے تھے۔

صحابیت و کنیزی
--------------

سرکار ختمی مرتبت رسالت مآب صلی اللہ علیہ وآلہ وسلم کی خدمت گرامی میں کچھ قیدی آئے۔ حضرت علی بن ابی طالب علیہ السلام نے التماس کی اور حضرت خاتون عصمت فاطمہ زہرا سلام اللہ علیہا نے بھی عرض حال کیا تو حضور اقدس نے تسبیح فاطمہ تلقین فرمائی۔ غزوہ خندق کے بعد آنحضرت صلی اللہ علیہ وآلہ وسلم نے ایک کنیز، فضہ نامی جناب فاطمہ زہرا علیہ السلام کو عطا فرمائی۔ سیدہ فاطمہ علیہ السلام فضہ کے ساتھ ایک کنیز کا سا نہیں بلکہ برابر سے ایک رفیق کا سا برتاؤ کرتی تھیں۔

کچھ کتب تاریخی کے مطابق، وہ ہندوستان (یا سوڈان) کے بادشاہوں میں سے ایک کی بیٹی تھی اس شہزادی کو کسی جنگ میں قید کر لیا گیا تھا اور کنیز کے طور پر حبشہ بھیج دیا گیا تھا۔ نجاشی (بادشاہ حبشہ) نے جعفر طیار کی حبشہ کی ہجرت سے واپسی کے موقع پر ان کے ساتھ بی بی فضہ کو بہت سے تحائف کے ساتھ مدینہ بھیجا اور پیغمبر اسلام نے اسے اپنی بیٹی کے پاس بھیجا۔ کہا گیا ہے کہ وہ قرآن حفظ کرنے میں بہت جلد کامیاب ہوئیں اور فاطمہ کی شہادت کے برسوں بعد فضہ کی زبان سے قرآن کی آیات کے علاوہ کچھ نہیں نکلتا تھا اور وہ قرآن کی آیات کے ذریعے لوگوں سے بات کرتی تھیں۔

لکھا گیا ہے کہ وہ واقعہ کربلا میں موجود تھیں اور اپنی زندگی کے آخری سال دمشق میں گزارے۔ "شہرہ" ان کی ایک پوتی کا نام ہے جو ایک باوقار خاتون تھیں۔

آج باب الصغیر قبرستان میں ان سے منسوب مقبرہ زائرین کے لیے دلچسپی کا باعث ہے۔

حوالہ جات
---------

1. ↑  بحارالانوار جلد 9، صفحہ 575
2. ↑  رہنمایان اسلام، تالیف سید العلماء علی نقی رحمت اللہ علیہ
**ثروت فاطمہ**  ایک پاکستانی سیاست دان ہیں جو خواتین کی مخصوص نشست پر تحریک لبیک پاکستان کی طرف سے 2018ء کے انتخابات کے بعد رکن صوبائی اسمبلی سندھ منتخب ہوئیں ہیں۔ یہ تحریک لبیک پاکستان کی واحد خاتون رکن صوبائی اسمبلی ہیں۔

ثروت فاطمہ شادی شدہ ہیں اور ان کے شوہر کا نام منظور لغاری ہے۔ثروت فاطمہ نے طب کے مضمون میں ایم بی بی ایس کی ڈگری حاصل کر رکھی ہے اور پیشے کے لحاظ سے وہ ڈاکٹر ہیں۔

سیاسی کیریئر
------------

ثروت فاطمہ 2018 کے عام انتخابات میں خواتین کے لیے مخصوص نشست پرتحریک لبیک پاکستان کی امیدوار کے طور پر سندھ کی صوبائی اسمبلی کے لیے منتخب ہو گئیں۔ ثروت فاطمہ سن 2018 سے سندھ کی صوبائی اسمبلی کی رکن ہیں ، انھوں نے 13 اگست 2018 کو سندھ صوبائی اسمبلی کی رکنیت کا حلف اٹھایا ۔ وہ تحریل لبیک پاکستان کی واحد خاتون سیاست دان ہے جو مخصوص نشست پر منتخب ہو کر سندھ کی صوبائی اسمبلی پہنچیں۔ ثروت فاطمہ غیر متحرک اور زیادہ فعال عمل صوبائی اسمبلی رکن نہیں ہیں انھوں نے چند اسمبلی کی قراردادوں میں شرکت کی مگر اس سے زیادہ وہ اسمبلی کی کارروائی میں حصہ نہیں لیتیں۔

### صوبائی اسمبلی قرارداد

ثروت فاطمہ نے  پاکستان انٹرنیشنل ایئر لائن کے ہیڈ کوارٹر کو کراچی سے اسلام آباد منتقل کرنے کے منصوبے پر مذمتی قرارداد پیش کی۔

میڈیکل طالب علم نمرہ احمد کی ڈاکوؤں اور پولیس کے درمیان فائرنگ کے تبادلے میں ہلاک ہونے پر افسوس کے اظہار اور مذمت کے ساتھ ساتھ اعزازی ڈگری دینے کے لیے سندھ کی صوبائی اسمبلی میں قرارداد کا حصہ بنیں۔

حوالہ جات
---------

1. ↑  "PPP bags most of the reserved seats in new Sindh Assembly". *دی نیوز* (بزبان انگریزی). 13 اگست 2018. 25 دسمبر 2018 میں اصل سے آرکائیو شدہ. اخذ شدہ بتاریخ 13 اگست 2018.  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
2. ↑  "سندھ کی صوبائی اسمبلی میں ثروت فاطمہ کی پروفائل". *پاک ووٹر*. 25 مارچ 2021.  تحقق من التاريخ في: `|date=` (معاونت)
3. ↑  "سندھ کی صوبائی اسمبلی میں ثروت فاطمہ کے سرکاری سیاسی کوائف". *سندھ صوبائی اسمبلی سرکاری ویب*. 25 مارچ 2021.  تحقق من التاريخ في: `|date=` (معاونت)
4. ↑  "سندھ کی صوبائی اسمبلی میں ثروت فاطمہ کارکردگی اوپن پارلیمنٹ ویب کے توسط سے". *FAFEN*. 25 مارچ 2021.  تحقق من التاريخ في: `|date=` (معاونت)
**ہرنان فینیل** (پیدائش:2 فروری 1988ء) ارجنٹائن کا ایک کرکٹ کھلاڑی ہے۔ اس نے 2013ء کے آئی سی سی عالمی کرکٹ لیگ ڈویژن سکس ٹورنامنٹ اور 2019ء ساؤتھ امریکن کرکٹ چیمپئن شپ، ایک ٹوئنٹی 20 بین الاقوامی ٹورنامنٹ لیما، پیرو کے قریب ایل کورٹیو پولو کلب میں کھیلا۔ فینیل بیونس آئرس کی کرکٹ سن فرنٹرس (کرکٹ ودآؤٹ بارڈرز) کرکٹ ٹیم کے ہیڈ کوچ تھے جو سینٹ پیٹرز کرکٹ کلب کے خلاف کھیلنے کے لیے 2017ء میں روم گئی تھی۔ وہاں ان کا پوپ فرانسس کے ساتھ ایک سامعین تھا۔ اس منصوبے کا آغاز 2009ء میں ہوا اور یہ خطرے سے دوچار علاقوں میں نوجوانوں کے لیے تشدد اور جرائم کے متبادل پیش کرتا ہے۔ 2017ء میں تقریباً 800 لڑکے اور لڑکیاں، جن کی عمریں چھ سے بیس کے درمیان ہیں، 2017ء میں کرکٹ کھیلنا سیکھ رہے تھے۔ 2019ء میں فینیل ہیڈ کوچ کے طور پر جاری رہے اور شرکاء کی تعداد 1500 سے تجاوز کر گئی۔ لیول II کوچ ہونے کے علاوہ ویسٹ انڈیز کرکٹ بورڈ کی طرف سے تصدیق شدہ فینیل ایک جسمانی تعلیم بھی ہے۔ استاد، اعلی کارکردگی والے کھیلوں کے اندراج کے ساتھ۔ ستمبر 2019ء میں، اسے 2019ء جنوبی امریکن کرکٹ چیمپئن شپ میں مردوں کے ٹورنامنٹ کے لیے ارجنٹائن کے ٹی20 بین الاقوامی دستے میں شامل کیا گیا۔ اس نے 3 اکتوبر 2019ء کو میکسیکو کے خلاف، ارجنٹائن کے لیے اپنا ٹی20 بین الاقوامی ڈیبیو کیا۔ نومبر 2021ء میں، اسے انٹیگوا میں 2021ء کے آئی سی سی مینز ٹی20 عالمی کپ امریکز کوالیفائر ٹورنامنٹ کے لیے ارجنٹینا کے اسکواڈ کے کپتان کے طور پر نامزد کیا گیا۔ 10 نومبر 2021ء کو، پاناما کے خلاف ارجنٹائن کے میچ میں، فینیل ٹی20 بین الاقوامی میں ہیٹ ٹرک کرنے والے ارجنٹائن کے پہلے بولر بن گئے۔

حوالہ جات
---------
Medieval Swedish princess and Danish queenسانچہ:SHORTDESC:Medieval Swedish princess and Danish queen

**سویڈن کی گیڈا اننڈس ڈوٹر**، جسے **گوڈا اور گنہلڈ** بھی کہا جاتا ہے، قرون وسطیٰ اور وائکنگ دور کی سویڈش شہزادی اور ڈنمارک کے بادشاہ سوین II کی شریک حیات تھیں۔

سوانح عمری
----------

گیڈا کے بارے میں بہت کم معلومات ہیں; [*حوالہ درکار*] ہمارا بنیادی ماخذ جرمن کلیسیائی تاریخ نگار بریمن کے آدم (c. 1075) ہیں۔ بہت بعد کے مؤرخ 'سیکسو گرامیٹکس' اور 'آئس لینڈ کی تاریخ' کے مطابق، وہ سویڈش کے بادشاہ کی بیٹی تھیں، یعنی آنند جیکب (1022 - c. 1050)۔ ان کی ماں پھر سویڈن کی ملکہ گنہلڈ ہوگی۔ تاہم، قریبی ہم عصر آدم یہ نہیں کہتے ہیں کہ آنند اور گنہلڈ کی کوئی اولادیں تھیں۔ یہ بھی ممکن ہے کہ وہ آنند اور کسی دوسری عورت کی بیٹی تھیں۔

حوالہ جات
---------

1. ↑  Sven Axelson (1955), *Sverige i utländsk annalistik 900-1400*. Stockholm: Appelbergs, p. 34, 55-6.
2. ↑  Adam av Bremen (1984), *Historien om Hamburgstiftet och dess biskopar*. Stockholm: Proprius, p. 189 (Book III, Scholion 66).

ادب
---

* Alf Henrikson (1989), *Dansk historia* (Danish history). Stockholm: Bonniers (Swedish)
* "Gyda". *(Dansk biografisk Lexikon / VI. Bind. Gerson - H. Hansen)* (بزبان الدنماركية). اخذ شدہ بتاریخ March 6, 2014.  صيانة CS1: لغة غير مدعومة (link)